Fernand Braudel

**Fernand Braudel** (født 24. august 1902 i Gondrecourt-le-Château i departementet Meuse i Frankrike, død 27. november 1985 i Cluses i Haute-Savoie) var en fransk historiker. For ettertiden er han kjent for å ha forandret historiefaget i løpet av 1900-tallet ved å legge økonomiske og geografiske aspekter til grunn. Han var en fremstående representant for den historiografiske Annales-skolen.

## Liv og virke
Braudel studerte ved eliteuniversitetet Institut d'études politiques de Paris (Sciences Po), og flyttet deretter i 1923 til den da franske kolonien Algerie der han underviste i historie. I 1932 dro han tilbake til Paris og arbeidet som gymnaslærer og ble blant annet kjent med Lucien Febvre som startet tidsskriftet *Annales*.

1935 til 1937 deltok han i en fransk kulturdelegasjon til Brasil og underviste ved universitetet i São Paulo der han ble kjent med Claude Lévi-Strauss.

Han vervet seg til hæren i 1939 og ble tatt til fange under slaget om Frankrike året etter, og satt som krigsfange i en leir nær Lübeck, der han forberedte sitt store verk *La Méditerranée et le Monde Méditerranéen a l'époque de Philippe II*. En del av motivasjonen for å skrive, har han selv sagt, var at han som nordboer kom til å elske Middelhavet.

Etter krigen arbeidet han sammen med Fevre ved École Pratique des Hautes Études i seksjonen for forskning på sosial og økonomisk historie. I 1949 ble han professor ved Collège de France, og i perioden 1956 til 1972 var han president for seksjonen for samfunnsvitenskap ved École Pratique des Hautes Études.

I 1962 skrev han *Ecrits sur l'Histoire* med utgangspunkt i at det skulle bli en lærebok, men ettersom den avviste den tradisjonelle historievitenskapens fremstilling, godkjente ikke utdanningsdepartementet boka.

Ved siden av *La Méditerranée* er *Civilisation Matérielle, Economie et Capitalisme, XV<sup>e</sup>-XVIII<sup>e</sup>* i tre bind hans mest kjente verk. Den kom ut første gang i 1979 og er en bred skildring av førindustrialismens historie.

Braudel hevder at økonomien går gjennom sykluser som spenner over lange tidsrom, og at dette oppstod i Europa på 1100-tallet. Byer og land fulgte hverandre som sentrum for disse syklusene: Venezia (1250–1510), Antwerpen (1500–1569), Amsterdam (1570–1733), London og England (1733–1896).

I 1984 ble han innvalgt til det franske akademiet, stol 15, der han etterfulgte André Chamson. Han døde året etter og ble i sin tur etterfulgt av Jacques Laurent.

## Verker i utvalg
* *La Méditerranée et le Monde Méditerranéen a l'époque de Philippe II* **3 vol.** 
***La part du milieu* (**vol. 1**) ISBN 2-253-06168-9
** *Destins collectifs et mouvements d'ensemble* (**vol. 2**) ISBN 2-253-06169-7
** *Les événements, la politique et les hommes* (**vol. 3**) ISBN 2-253-06170-0
* *Ecrits sur l'Histoire* (1969) ISBN 2-08-081023-5
* *Civilisation matérielle, économie et capitalisme, XV<sup>e</sup>-XVIII<sup>e</sup> siècle* (1979)
***Les structures du quotidien* (**vol. 1**) ISBN 2-253-06455-6
** *Les jeux de l'échange* (**vol. 2**) ISBN 2-253-06456-4
** *Le temps du monde* (**vol. 3**) ISBN 2-253-06457-2
* *La Dynamique du Capitalisme* (1985) ISBN 2-08-081192-4
* *Grammaire des civilisations* (1987)
* *L'Europe* med Pierre Gourou (1987)
* *La Méditerranée* 2 vol. (1989)
** *Les hommes et l'héritage* 
** *L'espace et l'histoire* 
* *Le Modèle Italien* 
* *Ecrits sur l'Histoire II* (1990) ISBN 2-08-081304-8
* *Les mémoires de la Méditerranée* (1998)
* *L'identité de la France* eller *Les hommes et les choses*

## Referanser


## Litteratur
* 
* 
* 
* 
* 
* Erato Paris: *La genèse intellectuelle de l’œuvre de Fernand Braudel, La Méditerranée et le monde méditerranéen à l’epoque de Philippe II (1923–1947)*. Athen 1999.
* 
* Eric Piltz: *Fernand Braudel und die Spatial Stories der Geschichtswissenschaft.* In: Jörg Döring, Tristan Thielmann (Hrsg.): *Spatial Turn. Das Raumparadigma in den Kultur- und Sozialwissenschaften.* Transcript, Bielefeld 2008, S. 75–102.
* Peter Schöttler: *Fernand Braudel, prisonnier en Allemagne: face à la longue durée et au temps présent*. In: *Sozial.Geschichte-online*, H.. 10, 2013, S. 10-27 https://web.archive.org/web/20151222120141/http://duepublico.uni-duisburg-essen.de/servlets/DocumentServlet?id=30963